
"Haastavien neuvottelutilanteiden takana on usein pahaa oloa”, sanoo Sami Sallinen. Taustalla seisoo Harri Gustafsberg. KUVA: SAMI KERO / HS 


Uskalla neuvotella 


Entinen huumepoliisi ja karhuryhmäläinen oppivat 
kuulustelupöydissä ja panttivankitilanteissa neuvottelijoiksi. Heistä 
rikolliselta tunnustuksen saamisessa ja palkankorotuksesta 
neuvottelemisessa on pohjimmiltaan kyse täysin samasta asiasta. 


TILAAJILLE 


Veera Luoma-aho HS 
17.11. 7:00 | Päivitetty 18.11. 12:58 


OVISIO 


KAIKKI lähti avainoivalluksesta. 


Sami Sallinen teki vielä töitä poliisina. Eräissä kuulusteluissa hänen tavoitteensa oli saada epäilty 
tunnustamaan. Tätä epäiltiin vakavasta rikoksesta, mutta poliisin näyttö ei riittänyt. 


Sallinen päätti suhtautua epäiltyyn myötätuntoisesti. Miksi tämä toimi niin kuin toimi? 

Kyse on empatiasta, Sallinen tajusi. 


Oivalluksen jälkeen Sallinen alkoi opetella sen siirtämistä käytäntöön. Tunnustuksia alkoi sadella, hän 
sanoo nyt. 


”Vakavissa rikoksissa tunnustus tulee aina empatian avulla.” 

KAHDEN entisen poliisin erikoisalaa ovat vaikeat neuvottelutilanteet. Harri Gustafsberg on entinen 
poliisin karhuryhmäläinen ja nykyinen filosofian tohtori. Sami Sallinen taas on entinen huumepoliisi ja 
rikostutkija. Hän teki vuosia töitä myös murharyhmässä, suojelupoliisissa ja keskusrikospoliisin 
kansainvälisissä peitetoimintatehtävissä. Se voi tarkoittaa esimerkiksi soluttautumista rikollisjärjestöön. 


Se oli unelmatyötä, molemmat sanovat. Kutsumusammatti. 


Sallinen teki huumepoliisissa aikanaan töitä yhteensä seitsemän vuotta. Sieltä hän lähti Supoon vuotta 
ennen kuin Jari Aarnio nousi Helsingin huumepoliisin johtoon. 


Siinä näki kaikenlaista. 

Neuvottelemaan hän kuitenkin oppi mielestään nimenomaan kuulustelijana. 

”Mietin, miksi toiset saavat aikaan tuloksia, toiset eivät.” 

Sallinen oli niitä, jotka tuloksia saivat. 

KUN Gustafsberg ja Sallinen olivat molemmat jättäneet ammattinsa, he alkoivat tavata toisiaan. 
”Kuin vanhat sotafilosofit”, Gustafsberg hymähtää. 


Taktinen neuvottelu on poliisin käyttämä työkalu, jota sovelletaan vaikeissa kriisitilanteissa, esimerkiksi 
itsemurhalla tai väkivallalla uhkaavien tai panttivankeja ottaneiden kanssa neuvotellessa. 


Näistä neuvotteluista ja rikollisten kuulusteluista saadut opit on mahdollista siirtää mihin tahansa, 
molemmat uskoivat. Palkkaneuvotteluihin, myyntitilanteisiin, haastaviin asiakastapaamisiin. 


Hyvä taktinen neuvottelija saa tavoitteensa läpi, mutta samalla molemmat osapuolet 
tyytyväisiksi. 


Poliisin peitetehtävässä tai rahoituksen neuvottelemisessa yritykselle on lopulta kyse samasta asiasta: 
eriävistä agendoista. Tavoitteet ovat korkealla, tunteet voivat nousta pintaan, vaikuttamisen elementit ovat 
samat. 


Nykyään muun muassa kouluttajina ja konsultteina työskentelevä kaksikko julkaisi marraskuussa kirjan 
Taktinen neuvottelu (Otava). 


”Elämä antaa sen, minkä uskaltaa ja osaa neuvotella,” Harri Gustafsberg sanoo. 

"Ihmisen tehtävä on kasvaa aikuiseksi ja hyväksi ihmiseksi. Monen vuorovaikutuksessa näkyy, ettei aikuiseksi ole kasvettu”, Harri Gustafsberg sanoo. 
KUVA: SAMI KERO / HS 


MILLAISISSA tilanteissa arjessaan taktisen neuvottelun ammattilaiset törmäävät hyviin neuvottelijoihin, 
joissa ”sitä jotain” on? 


”Törmään jatkuvasti ihmisiin, jotka kuvittelevat olevansa hyviä neuvottelijoita”, Sallinen aloittaa. 


Hänestä neuvotteleminen ymmärretään usein oman edun jyräämiseksi läpi keinolla millä hyvänsä. Tai 
ehkä pinnalliset kikat on opittu: toistellaan toisen nimeä, peilataan tämän asentoa. 


”Sen sijaan moni neuvottelutilanne muuttuisi jo sillä, että pysähtyisi ja miettisi mitä tuo toinen yrittää 
minulle sanoa.” 


Paras neuvottelija toimii hyveiden kautta, uskoo Gustafsberg. 


”Ei hän ole manipuloiva vaikuttaja, joka hykertelee saadessaan muut toimimaan, miten haluaa. Ja josta 
sitten sanotaan, että mikä taitava kusipää.” 


Hyvä taktinen neuvottelija saa tavoitteensa läpi, mutta samalla molemmat osapuolet tyytyväisiksi, Sami 
Sallinen sanoo. 


Tässäkin Sallisen ahaa-elämys liittyi vuosiin huumepoliisina. 


”Kuulustelin kahta kaveria, ja molemmat saivat lopulta yhdeksän vuoden tuomion. Lähtiessään toinen tuli 
kättelemään ja kiitti hyvästä asiakaspalvelusta.” 

”Ilman sitä voi kyllä pärjätä tietyssä kontekstissa, mutta seinä tulee vastaan”, Harri Gustafsberg uskoo. 


Hänen mukaansa tunneälyn puutteen huomaa usein tavasta, jolla ihminen kuvailee itseään: että ”ei ole 
niin kiinnostunut puhumaan ihmisistä” tai ”ei tahdo puhua itsestään”. 


Muiden tunteet eivät siis kiinnosta. 


”Väitän, että tällaisesta ihmisestä ei tule koskaan hyvää neuvottelijaa.” 


”Ehkä olen halunnut tulla ensin todella hyväksi, ja hankkiudun seuraasi vasta, kun olen 
valmis. 


KAIKILLA meistä ei ole takanaan vuosia kuulustelijoina eikä salaisista operaatioista. Miten tavallisessa 
työarjessa voi oppia huippuneuvottelijaksi? 


Lähtökohtana on valmistautuminen, Harri Gustafsberg sanoo. Neuvottelut alkavat jo kauan ennen kuin 
ensimmäistä sanaa on sanottu. Hyvin valmistautunut on aina askelen edellä. 


Entä, jos elämän tärkein neuvottelutilanne putoaa syliin pyytämättä ja yllätyksenä? 


Juuri sen takia, että elämä kaataa eteen ennakoimattomia asioita, jatkuva valmistautuminen on olennaista, 
Gustafsberg sanoo. 


”Jos tuosta ovesta syöksyy yhtäkkiä joku kirveen kanssa, etkä ole ikinä harjoitellut tilannetta mielessäsi, et 
pysty toimimaan. Siksi kannattaa valmistautua ja tehdä kunnolliset jälkityöt kaikissa niissä arjen 
neuvottelutilanteissa, joissa ikinä voi.” 

Aika vähän ihmiset ovat silti arjessa hereillä ja valppaina, Gustafsberg sanoo. 

Entistä karhuryhmäläistä tällainen holtiton meininki selvästi ihmetyttää. 


Valppaus voi olla myös taitavuutta luoda itse hyviä tilanteita, tarttua niihin ja tehdä nopeita päätöksiä. 


Ja toisaalta neuvottelutaito voi olla sitäkin, että on hahmotellut itselleen pitkän aikavälin strategian, 
Gustafsberg sanoo. Siis vuosien työtä. 


”Ehkä olen halunnut tulla ensin todella hyväksi, ja hankkiudun seuraasi vasta, kun olen valmis. 
Neuvottelun taktinen vaihe voi olla lopulta hyvin helppo.” 


HUONOILLE valmistautujille on sentään peukalosääntöjä, joihin turvautua. 


Jos et muuta ehdi, määrittele sentään pikaisesti tavoitteesi neuvottelussa, Sami Sallinen neuvoo. Niiden on 
oltava selkeät ja konkreettiset. 


”Jos et ole määritellyt tavoitteita, mutta neuvottelukumppani on tehnyt sen, neuvottelussa puhutaan 
hänen tavoitteistaan. Tulet varmuudella jäämään altavastaajaksi.” 

"Et tuhahda etkä väistä, vaan kysyt, jutellaanko.” 


HUIPPUNEUVOTTELIJAN taidot tuntuvat isolta tavoitteelta, jos jo joulukuusen hinnasta tinkiminen tuntuu 
epämukavalta. 


Arkeensa kannattaa lisätä pieniä neuvotteluhetkiä, Sami Sallinen neuvoo. 
”Kun ostat torilta herneitä, pyydä seuraavaksi hyvällä fiiliksellä pari herneenpalkoa päälle.” 


Kokemus voi tosiaan olla vähän epämukava, mutta samalla se opettaa suhtautumaan neuvottelemiseen 
kevyemmin. 


”Luulen, että neuvottelun suurin jarru on, että omiin tekemisiin suhtaudutaan niin helvetin vakavasti.” 
Halu vältellä konflikteja on tosin luonnollista, Sallinen sanoo. Äkilliset stressitilanteet ohjaavat meitä 
taistelemaan, pakenemaan tai jäätymään. Stressireaktiot voivat näkyä hienovaraisesti vaikka kiusallisen 
puheenaiheen vaihtamisena. 


Vaikeita tilanteita voi joko vältellä tai ne voi kohdata, Sallinen sanoo. 


Jos naapuri valittaa rapussa väärin lajitelluista jätteistä, kannattaa kokeilla, miltä tuntuu mennä 
neuvottelua kohti. 


”Et tuhahda etkä väistä, vaan kysyt, jutellaanko. Silloin olet aloittanut neuvottelun.” 


Ikävässä tilanteessa voi yrittää keskittyä kuunteluun ja tarkkailuun. Tilanteen jälkeen voi käyttää vielä 
ylimääräisen puoli minuuttia sen pohdintaan, miten meni. 


Siinä onkin jo lyhyt ja tehokas neuvottelutreeni. 


Sanaton viestintä voi kiljua mielipiteen julki. 


JOKAISELLA on itselle luontaisin neuvottelutyylinsä, joka on tärkeää tiedostaa. 


Määrätietoinen ja kilpailullinen tietää mitä haluaa, on selkeä ja hallitseva. Yhteistyöhakuinen ja sovitteleva 
huomioi vastapuolen, antaa tilaa ja kuuntelee, mutta vie asioita vauhdilla eteenpäin. Mukautuva ja 
joustava neuvottelija on hienotunteinen ja välttelee konfliktia. Analyyttinen ja harkitseva neuvottelija kysyy 
tarkkoja kysymyksiä, on asiaorientoitunut ja periaatteellinen. 


Oma tyyli saattaa vaihdella tilanteen mukaan. Kenenkään ei tarvitse omaksua itselleen vierasta 
neuvottelutyyliä, mutta uusia tyylejä kannattaa harjoitella, Sallinen ja Gustafsberg uskovat. 


Jos tietää olevansa mukautuva, seuraavassa tiimipalaverissa voi kokeilla määrätietoista tyyliä: istua 
huoneen keskeisimmälle paikalle ja katsoa, romahtaako maailma, jos ottaa työpaikan uusiin 

Tuijottelijoita, Sallinen sanoo. 
Molemmat ovat kiinnostuneita ihmisistä ja näiden kehonkielestä. 


”Suomalaiset ajattelevat hallitsevansa tunteensa, jos eivät sano mitään. Samalla sanaton viestintä voi kiljua 
mielipiteen julki.” 


Usein puhutaan pokerinaamasta, tunteiden ja elekielen hillitsemisestä. Mutta taitava neuvottelija osaa 
myös lukea ja tulkita muiden tunnetiloja. 


KUN haastattelee entisiä poliiseja ja kehonkielen ammattilaisia, tulee helposti vähän turhan tietoiseksi 
itsestään. 


Sallisesta ja Gustafsbergista puuttuvat kiinnostavalla tavalla sellaiset ulkoiset vallankäytön eleet, joita 
jotkut isokokoiset miehet ovat tottuneet käyttämään. Toisaalta minullakin on tämän jutun kirjoittajana 
valtaa heihin. 

Lajikäyttäytymisellemme on keskeistä, että vertailemme itseämme ja statustamme muihin, Harri 
Gustafsberg sanoo. Jos tahtoo olla hyvä neuvottelija, valtasuhteita on ymmärrettävä. Sekin vaatii 
tunneälyä. 

Kuka tahansa saattaa käyttäytyä valtaansa ja egoaan korostaen, Sallinen sanoo. 


”Joku vaikka puhuu hitaasti, koska kokee ansaitsevansa kaiken käyttämänsä ajan.” 


Jos itsellä on neuvottelutilanteessa paljon pelimerkkejä, on oltava tarkkana, ettei käytä valtaansa 
alentavasti. 


Siksi kokenut poliisi kirjoittaa sakot leppoisasti jutustellen. 


Pilalle menneistä neuvotteluista hän löytää yhdistävän piirteen. 


EX-POLIISIT tulevat maailmasta, jossa käytettiin myös kovia keinoja. 


On kovia neuvottelutilanteita arjessakin jatkuvasti, Sami Sallinen sanoo. Alainen käyttäytyy työpaikalla 
asiattomasti, asiakas alkaa uhkailla. 


”Ja lasten kanssahan me käytämme niitä koko ajan”, Gustafsberg sanoo. 
Kovat keinot on hyvä ainakin tietää, jotta tunnistaa, milloin itse joutuu niiden kohteeksi. Keinot voivat olla 
harhautuksia, valintaan pakottamista, sanallisia hyökkäyksiä, toisen olon saamista epämukavaksi, 


laskelmoitua viivyttelyä, suoria uhkauksia. 


Keinoilla on aina kääntöpuolensa. Jos ottaa ne käyttöön, on etukäteen mietittävä, pystyykö viemään 
tilanteen loppuun saakka. 


Sen tietää jokainen vanhempi, joka uhkaa ulkohousuista kieltäytyvää lasta ruutuajan menetyksellä. 

ONKO keinoja, joilla neuvottelut saa varmasti sössittyä? 


Sami Sallinen kertoo käyneensä läpi tuhansia haastavia vuorovaikutustilanteita. Pilalle menneistä hän 
löytää yhdistävän piirteen. 


”Kiire. Olen yrittänyt multitaskata.” 
Jos toinen alkaa vaikka huutaa, eikä itse ole täysin läsnä, hermostuu todennäköisesti itsekin. 


”Jos olisi pysähtynyt, keskittynyt toisen tunnetilaan, kaikki olisi voinut näyttää erilaiselta. Silloin olisi ehkä 
nähnyt toisen näkymättömän tarpeen.” 


Neuvottelun avainhetki saattaa jäädä kiireessä huomaamatta, Gustafsberg sanoo. 
”Jokainen ymmärtää, että jos joku uhkaa ampumisella, se on kova neuvottelutilanne. Mutta se 


neuvottelujen kaikkein tärkein hetki, jolloin toinen olisi ollut valmis aukaisemaan konfliktia, voi olla 
hienovaraisempi. Sen voi menettää, jos mieli on toisaalla.” 


”Oli yksi elämän parhaita päätöksiä, että lähdin poliisista menemään. 


VAIKKA lapsen kanssa ulkohousujen päälle pukemisesta neuvottelussa tai työhaastattelussa olisi yhteisiä 
piirteitä panttivankitilanteiden kanssa, tuskin niissä ihan samaa hohtoa on. Eikö neuvottelun 
ammattilaisilla ole ikävä takaisin poliisiin? 


”Kyllä mä olen todella onnellinen, että lähdin”, Harri Gustafsberg sanoo painavasti ja nojaa taaksepäin. 
”Oli yksi elämän parhaita päätöksiä, että lähdin poliisista menemään.” 


Kovassa rikollisuuden maailmassa eläminen oli varmasti ahdistavaa? 


”Ei ei, ei ollenkaan. Päinvastoin. Se oli tärkeintä ja parasta, mitä elämässä oli.” 

Koko kehon palkkiojärjestelmä aktivoitui, kun sai operoida keikoilla, Gustafsberg kuvaa. 


Hänen olemuksensa sähköistyy, kun hän puhuukin aiheesta: rauhallisen miehen liikkeet ovat yhtäkkiä 
isommat, äänentasokin vähän nousee. 


Sallinen nyökkää. Jo poliisikoulussa ajo-opettaja vannotti, että pidä sitten kiinni siviiliystävistäsi, hän 
kertoo. 


”Pidinkö? No en. Sitä alkaa elää sitä maailmaa ja näkee kaiken sen läpi. Se sininen väri on vaan sellainen, 
että siinä katsot maailmaa tietystä, kapeasta vinkkelistä.” 


Tilanteet, joihin liittyy eniten tunteita, ovat vaikeimpia. 


PALATAAN silti vielä poliisiajan jännittävimpiin hetkiin. Lisää panttivankidraamoja, aseella uhatuksi 
tulemisia, liivijengejä! Mitkä ovat olleet entisten poliisien vaikeimmat neuvottelutilanteet? 


Pari avioeroa, Sallinen sanoo. 


Ja lasten kasvatus, Gustafsberg jatkaa. ”Joissain tilanteissa on ihan avuton olo. Että jumalauta, minäkö 
muka ymmärrän ihmisyyttä ja vaikuttamista.” 


Ymmärrän. Ne ulkohousut. 


Kariseeko tässä ammattilaisuus, jos kuulostaa siltä, että ei aina pärjää edes omien lastensa kanssa, Sallinen 
sanoo. 


Silti tilanteet, joihin liittyy eniten tunteita, ovat vaikeimpia. 


”Kun olin itse peitetoiminnassa kerran sekä panttivanki sekä neuvottelija, jonka piti neuvotella itsensä 
ulos, se oli toki akuutti, vaarallinen tilanne. Mutta yksityiselämässä mikään kriisi ei ole tunnissa hoidettu.” 


Kuka? 
Harri Gustafsberg 
Tietokirjailija, puhuja ja yrittäjä. Koulutukseltaan filosofian tohtori ja hallintotieteiden maisteri. 
> IC [] w g >ja mm. tilannetajusta ja poliisin Karhu-ryhmästä. 
Harrastaa vapaasukellusta, liikuntaa, luonnossa liikkumista ja musiikkia. 
Artikkeliin liittyviä aiheita 
| Tietokirjat + Jari Aarnio + Johtajat + Työelämä + Työnhaku + 


Ca! Clin n 


N 


Veera Luoma-aho + 


Puhuja, valmentaja ja tietokirjailija. 
Kirjoittanut 


https://www.hs.fi/visio/art-2000008365495.htmi 9/13 


29/11/2021, 10:46 Töissä saa palkankorotuksen samalla tavalla kuin rikolliselta tunnustuksen. Kaksi kokenutta kuulustelijaa kertoo, miten toimii... 


< Etusivulle A N (J 


https://www.hs.fi/visio/art-2000008365495.htmi 10/13 


29/11/2021, 10:46 


< Etusivulle 


Töissä saa palkankorotuksen samalla tavalla kuin rikolliselta tunnustuksen. Kaksi kokenutta kuulustelijaa kertoo, miten toimii... 


» 
Kommentit (16) 

Uusin ensin Vanhin ensin Suosituin ensin 

(5) Tätä artikkelia voit kommentoida vain omalla nimellä. Lue lisää 

Hannu Hedman Ilmoita asiaton viesti 


19.11. 14:01 


Neuvottelutaitoja voi myös opiskella ja niitä voisi kouluttaa ihmisille, mutta esim. Suomen 
koulujärjestelmässä ei tällaista tehdä lainkaan. Suomessa ajatellaan, että jokaisen pitää 
oppia kantapään kautta itse työelämässä mikä on tietysti varsin tehoton tapa. Poliitikot 
oppivat usein näitä asioita poliittisissa nuorisojärjestöissä. Nuo järjestöthän oikeastaan 
ovat olemassakin juuri sitä varten. Kansainvälisesti esim. vakoojilla on usein huippuluokan 
neuvottelutaidot ja he opiskelevat paljon ihmisen psykologiaa. Aiheesta löytyy 
mielenkiintoisia "opetusvideoita" netistä ihan alan ammattilaisten tekeminä, jos kiinnostaa 
enemmän. 


Vastaa viestiin Hyvin argumentoitu (1) 


Ville Virtanen Ilmoita asiaton viesti 
18.11. 16:08 


"HUIPPUNEUVOTTELIJA" 


Huippuneuvottelija olisi varsinkin SUPOssa neuvotellut itsensä mestaruusotteluun eikä 
tyytynyt maakuntakehiin ja päässyt neuvottelemaan Jari Aarnion kanssa, saako puhuttua 
huumepoliisin päällikön pussiin. 


Nyt tässä tulee väkisinkin sellainen kuva ja käsitys että neuvotellaan vain sellaisten kanssa, 
joille pärjätään omilla säännöillä. 


Voisi verrata samaan kun aikuinen ei pärjää shakissa suurmestareille niin pakottaa pienen 
lapsen pelaamaan itseään vastaan kerta toisensa jälkeen ja kun sitten yhden kerran voittaa 
julistaa itsensä huippumestariksi, kun lapsi häviää jopa tahallaan että enää ei tarvitse 
pelata. 


Kun ei anna huippuneuvottelijalle monopolia omaan loogiseen päättelyynsä niin tältähän 
se kerrottujen asioiden valossa näyttää. 


Vastaa viestiin Hyvin argumentoitu (2) 


Pertti Hyvärinen Ilmoita asiaton viesti 
18.11. 9:30 


JUHANI PENTTINEN: Koskaan ei kannata tunnustaa mitään. Poliisin kysymyksiin ei kannata 
koskaan vastata. Korkeintaan voi sanoa että ei kommentoi. Yksitoikkoista mutta te 
... Näytä lisää 


Risto Lindewall: Tehokkainta, epäilemättä! 
Paitsi jos oletkin syytön, mutta ilman alibia, ja sinulla on ollut motiivi. 
Ja olet ainoa epäilty. 


Onneksi Suomi on oikeusvaltio, ei täällä kenenkään tarvitse syyttömyyttään todistaa. Eikä 
Suomessa poliisi päätä kuka on syyllinen ja kuka syytön vaan sen päätöksen tekee 
riippumattomat tuomioistuimet. Tunnustusta on mahdotonta saada jos jokaiseen 
kysymykseen vastaan "en kommentoi". Ei siinä auta vaikka olisi kuinka empaattinen. 


Vastaa viestiin Hyvin argumentoitu (5) 


Näytä lisää 


https://www.hs.fi/visio/art-2000008365495.htmi 

< Etusivulle 


Uutiset 
Etusivu 
Uusimmat 


Luetuimmat 


https://www.hs.fi/visio/art-2000008365495.htmi 


Lehdet 
Päivän lehti 
Näköislehti 


Muut lehdet 


Tuki ja palaute 
Asiakaspalvelu 
Yhteystiedot 


Lähetä palautetta 


Ilmoita Hesarissa 
Perheilmoitukset 


Mainostajalle 


2> 


A 


Töissä saa palkankorotuksen samalla tavalla kuin rikolliselta tunnustuksen. Kaksi kokenutta kuulustelijaa kertoo, miten toimii... 

OOOO 


Lataa sovellus - se on paras tapa kokea Hesari 

